नई दिल्ली: करतारपुर साहिब कॉरिडोर को लेकर पंजाब में राजनीति तेज है। कल भारत सरकार ने कहा था कि करतारपुर साहिब कॉरिडोर पर पाकिस्तान की ओर से कोई प्रस्ताव नहीं मिला था। जिसके बाद आज पंजाब के कैबिनेट मंत्री नवजोत सिंह सिद्धू ने प्रेस कॉन्फ्रेंस कर बताया कि कल उन्होंने विदेश मंत्री सुषमा स्वराज से मुलाकात की। सिद्धू ने कहा कि सुषमा स्वराज ने भरोसा दिलाया है कि उनकी सरकार पाकिस्तान को चिट्ठी लिखेगी और इसके लिए ड्राफ्ट तैयार हो रहा है।